નવસારી જિલ્લાના ઘણાં એટીએમ કેશલેસ થતા ‘બંધ’ના પાટીયા ઝુલતા જોવા મળી રહ્યા છે. જોકે બ્રાંચોમાં તો કેશ મળી રહી છે. નવસારી જિલ્લામાં કુલ 31 જેટલી બેંકોની શાખાઓ કાર્યરત છે. આ બેંકોમાં રાષ્ટ્રીયકૃત ખાનગી, સહકારી તમામ ક્ષેત્રની બેંકોનો સમાવેશ થાય છે. જિલ્લામાં વિવિધ ક્ષેત્રની બેંકોની 260 જેટલી શાખા છે અને આ બેંકોના 276 એટીએમ છે. નવસારી શહેર-પંથકમાં આવેલી બેંકોના એટીએમની હાલત હાલમાં બગડી હોવાની જાણકારી મળી છે.